# Harvard University

|  |
| --- |
| Harvard University |
|

---

 |
| Motto |
| Veritas |
| Iné názvy |
| Latinský názov | Universitas Harvardiana |
| Základné informácie |
| Poloha | Cambridge, Massachusetts, Spojené štáty |
| Typ | súkromná výskumná univerzita |
| Rok založenia | 1636 |
| Vedenie |
| Prezident | Lawrence Bacow |
| Štatistické údaje |
| Počet študentov | 19 218 (2020) |
| Pregraduálni študenti | 5222 (2020) |
| Postgraduálni študenti | 13 996 (2020) |
| Ďalšie informácie |
| Školský časopis | The Harvard Crimson |
| Kontaktné údaje |
| Oficiálny web | www.harvard.edu |

Univerzitné námestie
**Harvard University** alebo po slovensky **Harvardova univerzita** (často nesprávne **Harvardská univerzita**) je najstaršia stále fungujúca univerzita na území Spojených štátov a jedna z najprestížnejších univerzít na svete, nachádzajúca sa v Cambridgei v štáte Massachusetts. Jej najstaršia časť, Harvard College (do 13. marca 1639 názov New College), ktorá je spolu Harvard Extension School (1910) inštitúciou univerzity pre bakalárske štúdium, bola založená v roku 1636 (7. novembra 1636 bola odsúhlasená dotácia na založenie školy). Pomenovaná je podľa duchovného Johna Harvarda, absolventa University of Cambridge, ktorý škole odkázal polovicu svojho dedičstva (780 libier a knižnicu s cca 320 zväzkami kníh).

Harvardova univerzita je súkromnou a výskumnou univerzitou a patrí do Ivy League („Brečtanová liga“), športového združenia ôsmich elitných univerzít na severovýchode USA. Prednášal na nej napríklad William James, C. I. Lewis, Talcott Parsons alebo Hilary Putnam.

## Prominentní absolventi

|  |  |
| --- | --- |
| * John Adams – 2. prezident Spojených štátov
* John Quincy Adams – 6. prezident Spojených štátov
* Gregory Bateson – kybernetik, antropológ, etnológ a filozof
* Bénazír Bhuttová - dvojnásobná pakistanská premiérka
* Reinhold Brinkmann – hudobný vedec
* Harold Brodkey – spisovateľ
* George Walker Bush – 43. prezident Spojených štátov
* T. S. Eliot – lyrik
* Ralph Waldo Emerson – filozof
* Robert Frost – básnik a nositeľ Pulitzerovej ceny
* Bill Gates – zakladateľ firmy Microsoft
* Al Gore – 45. viceprezident USA a nositeľ Nobelovej ceny za mier
* Rutherford B. Hayes – 19. Prezident USA
* William James – psychológ a filozof
* Tommy Lee Jones – herec
* Helen Kellerová - spisovateľka, aktivistka a učiteľka
* Hans Kelsen – vedec z oblasti práv
* John F. Kennedy – 35. prezident USA
* Denton Lotz – baptistický teológ a generálny sekretár Svetového spolku baptistov
 | * James Russell Lowell – lyrik
* Herbert Marcuse – sociológ a filozof
* Cotton Mather – teológ
* Increase Mather – teológ
* Robert Metcalfe – vynálezca ethernetu
* Ernst Mayr – nemecko-americký biológ
* Tom Morello – gitarista
* Barack Obama – 44. prezident USA
* Michelle Obama – prvá dáma Spojených štátov (manželka 44. prezidenta Baracka Obamu)
* Charles Sanders Peirce – matematik a filozof
* Natalie Portman – herečka
* Tom Rapoport – biochemik
* Theodore Roosevelt – 26. prezident USA
* Franklin D. Roosevelt – 32. prezident USA
* Mary Robinsonová - bývala prezidentka Írska
* Wallace Stevens – lyrik a esejista
* Rolf Singer – mykológ
* Henry David Thoreau – spisovateľ
 |

## Iné projekty

Commons* Commons ponúka multimediálne súbory na tému **Harvard University**

## Externé odkazy

* FILIT – zdroj, z ktorého pôvodne čerpal tento článok.
* Webová stránka Harvardovej univerzity (anglicky)

## Zdroj

*Tento článok je čiastočný alebo úplný preklad článku Harvard University na nemeckej Wikipédii (číslo revízie nebolo určené).*